Aare kuristik - Vikipeedia, vaba entsüklopeedia

# Aare kuristik

###

Aare kuristik ehk Aare jõe kuristik (ka: Meiringeni kuristik; saksa keeles Aareschlucht) on kuristik Šveitsis Berner Oberland'is Aare jõel.

Lubjakivi-kaljuriiv (Kirchet) Innertkircheni ja Meiringeni vahel takistas Aare jõe äravoolu Grimseli kuru piirkonnast. Sulamisvesi jääaegse Aare liustiku (Aaregletscher) all uuristas sellesse kaljuriivi seitse lõhet. Tänane Aare kuristik on kõige noorem nendest põiki- ja pikilõhedest.

Aare kuristik on 1400 meetri pikkune. Kõige pikemas kohas on kuristik 1 meetri laiune. Kõige kõrgem külgsein kõrgub 180 m kõrgusel Aare jõe kohal. Jõgi voolab läbi kuristiku kord aeglaselt ja rahulikult, kord kiiresti ja maruliselt.

Aastal 1888 tehti kuristik purde abil ligipääsetavaks. 1912 lisandus õhtune valgustus.

Kuristik on aprilli algusest kuni 1. novembrini iga päev avatud ja seda saab ületada mööda purdeid ja väiksemaid tunneleid.

http://upload.wikimedia.org/wikipedia/de/7/74/Aareschlucht_bei_Meiringen_um_1900.jpeg

Aare kuristik umbes 1900

Välja otsitud andmebaasist "http://et.wikipedia.org../../../a/a/r/Aare_kuristik.html"

Kategooriad: Šveitsi geograafia

##### Views

- Artikkel
- Arutelu
- Viimane redaktsioon

##### Otsi

##### Teised keeled

- Deutsch
- Nederlands